बर्थडे पर बड़े सरप्राइज की प्लानिंग, लिखा- तुम भी मुझे पागलों की तरह प्यार करती हो
Sukesh Chandrasekhar's Letter to Bollywood Actress Jacqueline Fernandez. 200 करोड़ के मनी लॉन्ड्रिंग केस में दिल्ली की जेल में बंद सुकेश चंद्रशेखर लगातार बॉलीवुड एक्ट्रेस जैकलीन फर्नांडीस के लिए लव लेटर भेज रहा है
200 करोड़ के मनी लॉन्ड्रिंग केस में दिल्ली की जेल में बंद सुकेश चंद्रशेखर लगातार बॉलीवुड एक्ट्रेस जैकलीन फर्नांडीस के लिए लव लेटर भेज रहा है। हाल ही में सुकेश ने फिर अपने वकील अनंत मलिक के हाथ एक लेटर भिजवाया है, जिसमें उसने जैकलीन के बर्थडे के लिए बड़ा सरप्राइज प्लान करने का जिक्र भी किया है। जैकलीन का बर्थडे 11 अगस्त को होता है।
हिंदुस्तान टाइम्स की रिपोर्ट के अनुसार सुकेश चंद्रशेखर ने सबसे पहले अपने लेटर में जैकलीन की अवॉर्ड शो में दी गई परफॉर्मेंस की तारीफ की है। उसने लिखा है- 'माय लव, माय बेबी जैकलीन, माय बोम्मा (गुड़िया), मैंने 28 अप्रैल को फिल्मफेयर अवॉर्ड देखा है। मुझे ये कन्फेस करना चाहिए कि तुम आउटस्टैंडिंग थीं और तुम्हारी परफॉर्मेंस बेस्ट थी। उस पूरे अवॉर्ड शो में तुम्हारा डांस सबसे बढ़िया था। तुम बहुत एलिगेंट, क्लासी, सुपर हॉट हो और अब तुमने मुझे खुद से पहले से भी ज्यादा पागलपन वाला प्यार करवा दिया है। मेरे पास शब्द नहीं है। तुम एक बॉम्ब, सुपरस्टार हो, माय बेबी गर्ल।'
जैकलीन के बर्थडे सरप्राइज की प्लानिंग कर रहा है सुकेश
लेटर में आगे सुकेश ने लिखा है, 'मैं खुशनसीब हूं कि तुम मेरी जिंदगी में हो, मेरी क्वीन। बोट्टा बोम्मा (खूबसूरत गुड़िया) आय लव यू। मेरा हर लम्हा सिर्फ तुम्हारे बारे में है। तुम जानती हो कि मैं तुमसे कितना प्यार करता हूं। तुम ये भी जानती हो कि तुम मुझसे किस पागलपन की हद तक प्यार करती हो। मैं तुम्हें बहुत याद कर रहा हूं। मेरे पास तुम्हारे बर्थडे के लिए एक बड़ा सरप्राइज है, जो तुम्हें बहुत पसंद आएगा। मैं अपना वादा निभा रहा हूं। मैं इंतजार नहीं कर सकता।'
जैकलीन के सामने खुद को टीवी चैनल का मालिक बताता था सुकेश 
मनी लॉन्ड्रिंग केस में सुकेश चंद्रशेखर के अलावा उसकी पत्नी लीना भी जेल में है। केस में नाम जुड़ने के बाद जैकलीन भी जांच के घेरे में आ गई थीं। कुछ समय पहले पटियाला हाउस कोर्ट में दिए एक बयान में सुकेश ने जैकलीन का बचाव करते हुए कहा था कि उनका इस केस से कोई लेना-देना नहीं है।
जैकलीन ने अपने बयान में कहा था कि वो सुकेश को सन टीवी के मालिक के रूप में पहचानती थी, जिससे उसकी मुलाकात फिल्म बनाने के सिलसिले में हुई थी। जैकलीन ने बताया कि वो उन्हें जेल से कॉल भी करता था, हालांकि वो ये नहीं बताता था कि वो जेल में हैं।
जैकलीन और सुकेश से जुड़ी ये खबरें भी पढ़िए
सुकेश ने जैकलीन को दी होली की बधाई:जेल से लिखा खत, कहा- जैकलीन तुम्हारे लिए किसी भी हद तक जाऊंगा
​​​​200 करोड़ रुपए की ठगी मामले में जेल में बंद सुकेश चंद्रशेखर ने एक्ट्रेस जैकलीन फर्नांडीस को लेटर लिखकर होली की बधाई दी है। इस लेटर में उन्होंने लिखा- मैं सबसे शानदार, अमेजिंग और ब्यूटीफुल इंसान जैकलीन को होली की शुभकामनाएं देता हूं। रंगों के इस त्योहार पर मैं वादा करता हूं कि जो रंग फीके पड़ गए हैं या गायब हो गए हैं, वे 100 गुना होकर तुम्हारे पास वापस आएंगे। आगे पढ़िए..
सुकेश ने जेल से जैकलीन को लिखा लव लेटर:बोला- बर्थडे पर तुम्हें मिस कर रहा हूं, मुझे अपना दिल देने के लिए शुक्रिया
ठग सुकेश चंद्रशेखर ने 25 मार्च को एक्ट्रेस जैकलीन फर्नांडिज को लव लेटर लिखा था। लेटर में सुकेश ने कहा था कि वो जेल में जैकलीन को बेहद मिस कर रहा है और उनसे बहुत प्यार करता है। आगे पढ़िए..